
ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.) στοιχείων της Ιδιωτικής Κεφαλαιουχικής  Εταιρίας με την επωνυμία  «ACQUAPINDOS ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» και διακριτικό τίτλο:  «ACQUAPINDOS Ι.Κ.Ε.»

O ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΙΩΑΝΝΙΝΩΝ

Στις 23-12-2014  καταχωρήθηκε με ΚΑΚ 286790 στο Γενικό Εμπορικό Μητρώο (Γ.Ε.ΜΗ.) δια της Υπηρεσίας ΓΕΜΗ του Επιμελητηρίου Ιωαννίνων το από 16-6-2014 πρακτικό Συνεδριάσεως της συνέλευσης της Εταιρίας με την επωνυμία «ACQUAPINDOS ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ», με διακριτικό τίτλο:  «ACQUAPINDOS Ι.Κ.Ε.» και αριθμό ΓΕΜΗ 130543329000 και το από 16-6-2014 ιδιωτικό συμφωνητικό τροποποίησης του άρθρου 5 και κωδικοποίησης του καταστατικού της ανωτέρω  εταιρίας.
Την ίδια ημερομηνία καταχωρήθηκε στο Γ.Ε.Μ.Η. και ολόκληρο το νέο κείμενο του τροποποιημένου καταστατικού. Η καταχώρηση των ως άνω στοιχείων γίνεται σύμφωνα με τις διατάξεις του Ν. 4072/2012.
Α) Η εν λόγω τροποποίηση έχει σε περίληψη ως ακολούθως: 
«Στα Ιωάννινα σήμερα στις 16 του μηνός Ιουνίου  του έτους 2014 ημέρα Δευτέρα οι κάτωθι  συμβαλλόμενοι: 

1)  αφενός  ο ΝΙΚΟΛΑΟΣ ΜΗΤΣΟΥΛΗΣ του ΘΩΜΑ και της ΑΙΚΑΤΕΡΙΝΗΣ, Α.Φ.Μ. 007654551  Δ.Ο.Υ.  ΙΩΑΝΝΙΝΩΝ,  που γεννήθηκε στα Ιωάννινα την 21-10-1939, και κατοικεί στα Ιωάννινα, οδός Ρώμα 43, κάτοχος του Δελτίου Αστυνομικής Ταυτότητας υπ' αριθμόν  ΑΕ 278251  που εκδόθηκε την 16-4-2007 από την Υ.Α. Ιωαννίνων,  αποκαλούμενος στο εξής για συντομία  « πωλητής » 

@2)  αφετέρου  η εταιρεία με την επωνυμία « RIM Group AG »  με Α.Φ.Μ. CHE-113.077.946 (Α.Φ.Μ. ΕΛΛΗΝΙΚΟ 997298660) που εδρεύει στην Ελβετία στην πόλη Altendorf και εκπροσωπείται νόμιμα από τον Frank Ramsperger, Αρ. διαβατηρίου C4YLJ2PNY, με ημερομηνία λήξης 22/5/2018, αποκαλούμενη στο εξής για συντομία  « αγοράστρια εταιρεία »  συμφώνησαν και συναποδέχθηκαν τα εξής:

Ο αφενός συμβαλλόμενος στο συμφωνητικό αυτό  «πωλητής»  είναι μοναδικός εταίρος και κύριος νομέας και κάτοχος πεντακοσίων (500) εταιρικών μεριδίων,  ονομαστικής αξίας  ένα (1) ευρώ το καθένα της Μονοπρόσωπης Ιδιωτικής Κεφαλαιουχικής εταιρείας με την επωνυμία «ACQUAPINDOS ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» και τον διακριτικό τίτλο  «ACQUAPINDOS ΜΟΝΟΠΡΟΣΩΠΗ  Ι.Κ.Ε.» με Α.Φ.Μ. 800581013  που εδρεύει στον Δήμο Ιωαννίνων και στην οδό Ν. Ζέρβα 2, η οποία συστάθηκε με το από τις 23/5/2014 Ιδιωτικό Συμφωνητικό Καταστατικό Σύστασης και δημοσιεύθηκε νόμιμα όπως καταχωρήθηκε από την αρμόδια υπηρεσία Γ.Ε.ΜΗ. (Τμήμα Μητρώου) του Επιμελητηρίου Ιωαννίνων με Κωδικό Αριθμό Καταχώρισης 130543329000 στις 27/5/2014.

Το κεφάλαιο της εταιρείας ανέρχεται σε πεντακόσια (500,00) ευρώ  #και είναι διηρημένο σε πεντακόσια (500) εταιρικά μερίδια, ονομαστικής αξίας ένα (1) ευρώ έκαστο. 

Ήδη δια του παρόντος οι συμβαλλόμενοι αποφασίζουν την μεταβίβαση ολόκληρης της εταιρικής μερίδας συμμετοχής του «πωλητή» Νικολάου Μητσούλη, αποτελούμενης από πεντακόσια (500) εταιρικά μερίδια ονομαστικής αξίας ένα (1) ευρώ  το  κάθε  μερίδιο,  στην  δεύτερη εξ αυτών «αγοράστρια εταιρεία»,  RIM Group AG  έναντι του ποσού του ενός (1) ευρώ το κάθε εταιρικό μερίδιο και συνολικής αξίας πεντακόσια (500,00) ευρώ. 

Για το σκοπό αυτό με τον παρόν, ο «πωλητής» Νικόλαος Μητσούλης πωλεί σήμερα, μεταβιβάζει, εκχωρεί και παραδίδει στην δεύτερη συμβαλλόμενη «αγοράστρια εταιρεία» RIM Group AG ολόκληρη την εταιρική μερίδα συμμετοχής του, αποτελούμενη από πεντακόσια (500) εταιρικά μερίδια ονομαστικής αξίας κάθε εταιρικού μεριδίου ένα (1) ευρώ και συνολικής αξίας πεντακόσια (500,00) ευρώ, έναντι αληθούς, ευλόγου και δικαίου τιμήματος ποσού  ένα (1) ευρώ το κάθε εταιρικό μερίδιο και συνολικά πεντακόσια (500,00) ευρώ, το οποίο ποσό καταβλήθηκε  από τον αγοραστή στον πωλητή  με την υπογραφή του παρόντος ιδιωτικού συμφωνητικού που έχει και θέση απόδειξης είσπραξης σε μετρητά. 

Ο «πωλητής» εγγυάται και υπόσχεται τα εταιρικά μερίδια που μεταβιβάζει με το παρόν, ελεύθερα από κάθε άλλη μεταβίβαση, κατάσχεση, εκνίκηση τρίτου και από κάθε άλλη φιλονικία, διένεξη και από κάθε άλλο νομικό ελάττωμα, ότι παραιτείται από κάθε άλλο δικαίωμά του προσβολής ή διάρρηξης του παρόντος, για 
οποιοδήποτε λόγο τυπικό ή ουσιαστικό και απεκδύεται από κάθε δικαίωμά του στα μερίδια αυτά, αποκαθιστώντας την «αγοράστρια εταιρεία» τέλεια κύριο και αποκλειστική νομέα και κάτοχό τους. Αυτή έχει τη δυνατότητα και το δικαίωμα από σήμερα να τα διακατέχει, νέμεται και διαθέτει όπως θέλει και κατ' απόλυτο δικαίωμα ιδιοκτησίας.

Η «αγοράστρια εταιρεία» δηλώνει δια του εκπροσώπου της ότι έχει πλήρη γνώση του Καταστατικού της εταιρείας και ότι αναλαμβάνει την εταιρική μερίδα συμμετοχής του αποχωρούντος και αποδέχεται πλήρως και ανεπιφύλακτα την καθαρή θέση της εταιρείας ως έχει σήμερα, παραιτούμενη από κάθε τυχόν αξίωσή της έναντι του αποχωρούντος εταίρου, αποδεχούμενη την πώληση και μεταβίβαση αυτή, δυνάμενη από σήμερα και στο εξής να κατέχει, νέμεται και διαθέτει τα εταιρικά μερίδια αυτά κατά την απόλυτη κρίση της.

Β) Ήδη με το παρόν τροποποιείται το άρθρο 5 του καταστατικού της εταιρείας και κωδικοποιείται σε νέο ενιαίο κείμενο σύμφωνα με τις διατάξεις του Ν.4072/2012 το οποίο σε περίληψη έχει ως εξής : 

ΚΕΦΑΛΑΙΟ Α΄ ΕΠΩΝΥΜΙΑ - ΕΔΡΑ – ΔΙΑΡΚΕΙΑ - ΣΚΟΠΟΣ 
Άρθρο 1ο  Επωνυμία
1. Συνιστάται Μονοπρόσωπη Ιδιωτική Κεφαλαιουχική Εταιρεία με την επωνυμία «ACQUAPINDOS ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ.» και τον διακριτικό τίτλο «ACQUAPINDOS ΜΟΝΟΠΡΟΣΩΠΗ Ι.Κ.Ε».  

2. Για τις σχέσεις της με το εξωτερικό, η εταιρία θα χρησιμοποιεί την επωνυμία σε πιστή μετάφραση και με λατινικά στοιχεία ή αν αποδίδεται στην Αγγλική ως εξής: «ACQUAPINDOS Single Member Private Company» και το διακριτικό της τίτλο «ACQUAPINDOS Single Member P.C.». 

Άρθρο 2ο  Έδρα

1. Έδρα της εταιρείας ορίζεται ο Δήμος Ιωαννιτών. Τα γραφεία της εταιρείας είναι στην οδό Ν. Ζέρβα , αριθμός 2. 

2. Η εταιρεία, με απλή απόφαση του διαχειριστή, μπορεί να μεταφέρει τα γραφεία της σε άλλη διεύθυνση. Επίσης η εταιρεία μπορεί με απόφαση του άνω εμφανισθέντος να ιδρύει, γραφεία, υποκαταστήματα και πρακτορεία της σε άλλες πόλεις της Ελλάδας ή και στο εξωτερικό.

Άρθρο 3ο  Διάρκεια

1. Η διάρκεια της εταιρείας ορίζεται σε είκοσι (20) χρόνια από την ημέρα καταχώρησης στο Γ.Ε.ΜΗ. της ιδρυτικής Πράξης και του καταστατικού της.

2. Η ανωτέρω διάρκεια δύναται να παραταθεί με απόφαση των εταίρων σε Συνέλευση, που λαμβάνεται πριν από τη λήξη της. Η συνέλευση αποφασίζει την παράταση με την αυξημένη πλειοψηφία των δύο τρίτων (2/3) του συνολικού αριθμού των εταιρικών μεριδίων.

Άρθρο 4ο  Σκοπός

Σκοπός της εταιρείας είναι:

α) Η αγορά και κτήση με οποιονδήποτε τρόπο γηπέδων καθώς και η αγορά και εκμετάλλευση παντός φύσεως ακινήτων.

β) Η βιομηχανική παραγωγή ή παρασκευή και η εμφιάλωση πόσιμων νερών (ιδίως: ιαματικών ή μη, φυσικών επιτραπέζιων ή φυσικών μεταλλικών ή τεχνητών μεταλλικών ή ανθρακούχων) και κάθε φύσης ποτών, χυμών, αναψυκτικών, ροφημάτων, καφέ, προϊόντων ζυθοποιϊας (αλκοολούχου ή μη αλκοολούχου) για την ίδια ή για τρίτους με ανάθεση ή με δικαίωμα και η κατασκευή κάθε φύσης κατάλληλων δοχείων (ενδεικτικώς πλαστικών ή γυάλινων φιαλών, πλαστικών ή χάρτινων ποτηριών ή κυπέλλων, πλαστικών ή χάρτινων ή μεταλλικών κουτιών) και πωμάτων για την εμφιάλωση των παραγόμενων − παρασκευαζόμενων προϊόντων της.                                                                                                                                               γ) Η διάθεση και η εμπορία στην ημεδαπή ή στην αλλοδαπή των παραπάνω προϊόντων.                                                                                                                                         δ) Η εμπορία ειδών διατροφής, καφέ και λοιπών συναφών ειδών.                                    
ε) Η αγορά ή η μίσθωση αγροτικής γης και η συμμετοχή σε οποιαδήποτε αγροτική, πτηνοτροφική ή κτηνοτροφική εκμετάλλευση.                                                                    
στ) Η παραγωγή, τυποποίηση, μεταποίηση, εμπορία, εισαγωγή και εξαγωγή αγροτικών, πτηνοτροφικών και κτηνοτροφικών προϊόντων και η ίδρυση βιομηχανιών ή βιοτεχνιών με ή χωρίς συνεργασία ελληνικών ή ξένων εταιρειών.                    
 ζ) Η αντιπροσώπευση στην ημεδαπή η την αλλοδαπή, Ελληνικών και ξένων εμπορευματικών οίκων απασχολούμενων με οποιονδήποτε τρόπο με τα είδη αυτά.
Η ανωτέρω απαρίθμηση των σκοπών της εταιρείας, είναι ενδεικτική και όχι περιοριστική.
ΚΕΦΑΛΑΙΟ Β΄  ΕΤΑΙΡΙΚΟ ΚΕΦΑΛΑΙΟ - ΕΤΑΙΡΙΚΑ ΜΕΡΙΔΙΑ 

Άρθρο 5ο Κεφάλαιο - Εταιρικά Μερίδια – Εισφορές Εταίρων

Το κεφάλαιο της εταιρείας ορίζεται σε πεντακόσια (500,00) ευρώ διαιρούμενο σε πεντακόσια (500) εταιρικά μερίδια, ονομαστικής αξίας ένα (1) ευρώ  το καθένα. 

Το κεφάλαιο συνίσταται αποκλειστικά και στο σύνολό του από κεφαλαιουχικές εισφορές. Επομένως η συνολική αξία των κεφαλαιουχικών εισφορών είναι πεντακόσια ευρώ (500 €), ενώ δεν υπάρχουν εισφορές εξωκεφαλαιακές ή εγγυητικές.

Το συνολικό ποσό του κεφαλαίου εισεφέρθη από την εταιρεία “RIM GROUP AG” σε μετρητά που κατετέθησαν στο ταμείο της εταιρείας. Ακολούθως, ο μοναδικός εταίρος “RIM GROUP AG”έλαβε πεντακόσια (500) εταιρικά μερίδια, που αντιστοιχούν σε ποσοστό συμμετοχής 100%  στο κεφάλαιο της εταιρείας.

Εφόσον η εταιρία στο μέλλον παύσει να είναι μονοπρόσωπη, κάθε εταίρος μετέχει στα κέρδη κατά το ποσοστό που αντιστοιχεί στον αριθμό των εταιρικών μεριδίων που κατέχει στην εταιρεία. 

ΚΕΦΑΛΑΙΟ Γ΄  ΔΙΑΧΕΙΡΙΣΗ ΚΑΙ ΕΚΠΡΟΣΩΠΗΣΗ ΤΗΣ ΕΤΑΙΡΙΑΣ

Άρθρο 8ο  Ορισμός διαχειριστή - Διάρκεια διαχείρισης 

Η διαχείριση και εκπροσώπηση της εταιρίας ανατίθεται με το παρόν και για όλη τη διάρκειά της στον κ. Νικόλαο Μητσούλη του Θωμά και της Αικατερίνης ο οποίος θα εκπροσωπεί νόμιμα την εταιρία και θα ενεργεί κάθε πράξη διαχείρισης και διάθεσης σε κάθε περίπτωση αναγόμενη στο σκοπό της εταιρίας, υπογράφων κάτω από την εταιρική επωνυμία. 

Άρθρο 9ο  Εξουσίες και αμοιβή διαχειριστή

1. Ο διαχειριστής εκπροσωπεί την εταιρία στην Ελλάδα ή το Εξωτερικό ενώπιον Δημοσίων, Δημοτικών, Κοινοτικών και άλλων Αρχών, φυσικών ή νομικών προσώπων δημοσίου ή ιδιωτικού δικαίου, Διεθνών Οργανισμών και των οργάνων τους, καθώς και ενώπιον οποιουδήποτε Ελληνικού ή Διεθνούς Δικαστηρίου ή Δικαστικής Αρχής οποιουδήποτε βαθμού και δικαιοδοσίας, αναλαμβάνει χρήματα, αξιόγραφα, μερίσματα, αποδείξεις και τοκομερίδια, εισπράττει χρήματα, εκδίδει, αποδέχεται, οπισθογραφεί και τριτεγγυάται συναλλαγματικές, γραμμάτια εις διαταγήν και επιταγές, παραλαμβάνει, οπισθογραφεί και εκχωρεί φορτωτικές, αποθετήρια και ενεχυρόγραφα, συνάπτει φορτωτικές, αποθετήρια και ενεχυρόγραφα, συνάπτει κάθε είδους συμβάσεις με Ασφαλιστικούς Οργανισμούς (Ιδιωτικούς και Δημόσιους), με Τράπεζες και με οποιοδήποτε φυσικό ή νομικό πρόσωπο, παρέχει και λαμβάνει δάνεια, ανοίγει πιστώσεις, εκδίδει εγγυητικές επιστολές, διορίζει πληρεξουσίους δικηγόρους και γενικά ενεργεί κάθε πράξη εκπροσώπησης, διαχείρισης ή διάθεσης που εξυπηρετεί το σκοπό της εταιρικής επιχείρησης. Ο διαχειριστής είναι και Ταμίας της εταιρίας και δικαιούται να εισπράττει για λογαριασμό της εταιρίας από οποιοδήποτε φυσικό ή νομικό πρόσωπο Δημοσίου ή Ιδιωτικού Δικαίου, Δημόσιο Ταμείο, Οργανισμό, τράπεζα κλπ. οποιουδήποτε ύψους χρηματικά ποσά, να παραλαμβάνει πράγματα και να χορηγεί τις σχετικές αποδείξεις και εξοφλήσεις.

2. Πράξεις του διαχειριστή, ακόμα και αν είναι εκτός του εταιρικού σκοπού, δεσμεύουν την εταιρία απέναντι στους τρίτους, εκτός και αν η εταιρία αποδείξει ότι ο τρίτος γνώριζε την υπέρβαση του εταιρικού σκοπού ή όφειλε να την γνωρίζει. Δεν συνιστά απόδειξη μόνη η τήρηση των διατυπώσεων δημοσιότητας ως προς το καταστατικό ή τις τροποποιήσεις του. 

3. Η διαχείριση που ανατέθηκε με το παρόν καταστατικό ανακαλείται με απόφαση των εταίρων που λαμβάνεται με την πλειοψηφία του συνολικού αριθμού των εταιρικών μεριδίων είτε με απόφαση του Δικαστηρίου σύμφωνα με τα οριζόμενα στα άρθρα 59- 61 του Ν. 4072/2012. 

4. Αν ανακληθεί ή πεθάνει ή παραιτηθεί ή εκπέσει για οποιοδήποτε λόγο από τη διαχείριση ο διαχειριστής, η συνέλευση αποφασίζει για την αναπλήρωση του. 

5. Ο διορισμός, η ανάκληση και η αντικατάσταση του διαχειριστή υπόκεινται σε δημοσιότητα στο Γ.Ε.ΜΗ. σύμφωνα με το νόμο.

6. Ο διαχειριστής μπορεί να αναθέτει όλες ή μερικές από τις πράξεις διαχείρισης με συμβολαιογραφικό πληρεξούσιο ή με απλό πληρεξούσιο με θεωρημένο το γνήσιο της υπογραφής του από Δημόσια αρχή, σε άλλο πρόσωπο, εταίρο ή μη εταίρο, προσδιορίζοντας και το χρόνο ισχύος και τον τρόπο παύσεως της πληρεξουσιότητας.

7. Ο κάθε διαχειριστής δεν αμείβεται για την διαχείριση, εκτός αν ληφθεί σχετική απόφαση από την Γενική Συνέλευση των εταίρων.

Άρθρο 23ο  Εταιρική χρήση

Η εταιρική χρήση αρχίζει την πρώτη (1) Ιανουαρίου και λήγει στις τριάντα μία (31) Δεκεμβρίου κάθε χρόνου. Εξαιρετικά η πρώτη εταιρική χρήση αρχίζει από τη νόμιμη δημοσίευση του παρόντος στο Γ.Ε.ΜΗ. και λήγει την 31η Δεκεμβρίου 2014.

Με εντολή Προέδρου

Ο ΔΙΕΥΘΥΝΤΗΣ

